4G SMART
రూ. 1500లకే 4జీ స్మార్ట్‌ఫోన్‌!
న్యూఢిల్లీ, మే 3: ప్రస్తుతం స్మార్ట్‌ఫోన్ల విస్తృతి పెరుగుతూ వస్తోంది. వినియోగ దారులకు మరింత చేరువయ్యేందుకు మొబైల్‌తయారీ సంస్థలు సైతం ధరలను తగ్గిస్తున్నాయి. దీంతో అధునాతన ఫీచర్లు కలిగిన ఫోన్లు రూ.పదివేలలోపే లభిస్తున్నాయి. త్వరలోనే బేసిక్‌ ఫోన్ల ధరకే స్మార్ట్‌ఫోన్లు లభించే సమయం రానుంది. చైనాకుచెందిన మొబైల్‌చిప్‌ తయారీసంస్థ స్ప్రెడ్‌ట్రమ్‌ కమ్యూనికేషన్‌ ఇందుకు ప్రణాళిక రచిస్తోంది. ప్రస్తుతం కొన్ని ఫోన్‌ తయారీ సంస్థలు అందిస్తున్న ధరలకన్నా సంగం ధరకే 4జీ సదుపాయంతో పనిచేసే స్మార్ట్‌ఫోన్‌ తీసుకురావాలని యోచిస్తోంది. రూ.1500 లకే 4జీ సదుపాయంతో పనిచేసే స్మార్ట్‌ఫోన్‌ను తీసుకొచ్చేందుకు కృష్టిచేస్తున్నాం. మా భాగస్వాములతో కలిసి ఈ మేరకు కార్యాచరణ ప్రారంభించాం అని ఓ ఆంగ్ల పత్రికకు ఇచ్చిన ఇంటర్య్వూలో స్ప్రెడ్‌టర్మ్‌ భారత్‌ ఉన్నతాధికారి నీరజ్‌ శర్మ తెలిపారు. ఇప్పటికే దేశీయ సంస్థలైన లావా, మైక్రోమ్యాక్స్‌లు రూ.3వేల స్థాయిలో 4జీ సదుపాయం కలిగిన ఫోన్లను విక్రయిస్తున్నాయి. కాబర్బన్‌ కూడా తక్కువ ధరకే స్మార్ట్‌ఫోన్లను అందించాలని యోచిస్తోంది. రిలయన్స్‌ జియో ఇన్ఫోకామ్‌ ప్రధానంగా 4జీ సేవలను అందిస్తోంది. ఈ నేపథ్యంలో జియో కూడా రూ.1500లకే 4జీ స్మార్ట్‌ఫోన్‌ను తీసుకురావాలని ప్రణాళికలు రచిస్తోంది.